Diari Oficial de la Generalitat Valenciana


Sumari del DOGV 302, del 07-11-1985 (1985/805244)

ORDRE de 15 d'octubre de 1985, de la Conselleria d'Economia i Hisenda, per la qual s'aprova l'estructura pressupostaria per a l'exercici de 1986.
-------------------------------------------------------------------------------------------------------------------------------------------------

### Dades del document

Número de DOGV
:   302

Data del DOGV
:   07-11-1985

Secció del DOGV
:   ALTRES DISPOSICIONS

Número del document
:   1985/805244


Data del document
:   15-10-1985

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 15 d'octubre de 1985, de la Conselleria d'Economia i Hisenda, per la qual s'aprova l'estructura pressupostària per a l'exercici de 1986.  
El control de legalitat pressupostària és un principi primordial i permanent de la comptabilitat pública, per bé que no l'únic. El transcurs del temps ha fet evident la necessitat de proporcionar informació de l'esdevenidor econòmic i financer de l'Administració Pública i així, com mai no ha estat imaginable una comptabilitat pública que no tingués com a finalitat el control del pressupost, avui ja no és admissible que la comptabilitat no proporcione una adient i sistemàtica informació econòmico-financera.   
En aquesta línia, i en compliment de les finalitats establertes en la Llei d'Hisenda Pública de la Generalitat Valenciana, cal escometre urgentment la implantació del Pla General de Comptabilitat Pública, ja que als objectius de control i liquidació dels pressupostos als quals s'orienta la comptabilitat administració-pressupostària, he». d'afegir l'articulació dels aspectes econòmics i els patrimonials; és imprescindible disposar d'un sistema comptable que servesca, tant a les finalitats clàssiques de- control, com a les més actuals d'informació.   
Es cert que el Pla General de Comptabilitat Pública ha estat elaborat amb la pretensió que siga el Pla Comptable de tot el sector públic, amb excepció de les societats públiques, però no podem oblidar que una de les seues característiques és la flexibilitat, com no podia ser menys, si efectivament hom desitja la seua extensió a totes les Administracions Publiques. Tanmateix la flexibilitat ha d'estar limitada per l'escaient coordinació amb els sistemes de comptes nacionals, per tal que els conjunt del sistema comptable subministre la informació, de manera que les dades ofertes siguen fàcilment comparables i afegibles.   
L'aplicació del Pla General de Comptabilitat Pública, suposa passar del sistema tradicional de comptabilitat administrativo-pressupostari a un sistema de comptabilitat economico-pressupostari, patrimonial i analític, i així mateix canvia el mètode de partida simple pel de partida doble.   
Aquest substancial canvi comporta la necessitat de la realització paulatina, atés que intentar la seua implantació total simultàniament, podria provocar un buit en les funcions dels serveis economico-comptables, de conseqüències molí greus per la seua repercussió en la resta dels serveis. Es necessari no sols dictar noves instruccions sinó formar el personal responsable en les noves tècniques, així com dotar-lo dels mitjans materials per al millor compliment de les funcions.   
Es clar que els objectius que hom pretén d'assolir són els propis del Pla General de Comptabilitat Pública, és a dir apropar la comptabilitat de la Generalitat Valenciana a les concepcions vigents actualment en la disciplina comptable, oferint-nos les dades de forma normalitzada, per tal de ferles comparables amb les ofertes pels altres agents del sector públic, facilita així l'agregació i la integració en la Comptabilitat Nacional.   
Objectius, també bàsics, són oferir la suficient informació perquè els directius de l'Administració Valenciana puguen exercir les funcions de manera eficaç, que els òrgans d'autocontrol puguen posar de manifest irregularitats o desviacions, així com que les Corts Valencianes, Sindicatures de Comptes, Tribunal de Comptes i qualsevol altre òrgan extern, puguen fiscalitzar l'actuació administrativa. No s'ha d'oblidar tampoc el dret de les empreses privades i del ciutadà en general a conèixer l'activitat econòmica del Sector Públic Valencià.   
Aconseguir els objectius exposats, comporta l'adopció d'un gran nombre de decisions que s'han de generar de manera paulatina, com hom advertia en el paràgraf anterior.   
Com a primera mesura s'ha considerat convenient de dissenyar una estructura pressupostària nova que, tot responent als principis del Pla General de Comptabilitat Pública, s'adapte a les necessitats actuals de la Generalitat Valenciana.   
Aquesta estructura tindrà vigència per a l'exercici de 1986 i en base a aquesta la comptabilitat principal es desplegarà pel sistema tradicional administrativo-pressupostari, encara que de manera paral·lela s'aplicarà el sistema economico-pressupostari per tal d'endegar la seua definitiva implantació per a l'exercici de 1987. A aquest pla de treball respon la doble codificació que apareix en l?estructura aprovada com a annex d'aquesta Ordre.   
Es necessari posar en relleu que tal estructura, amb aquest Pla de comptabilitat al qual respon, és oberta, flexible i sobretot realista, per la qual cosa les modificacions que el seu desplegament durant el pròxim exercici aconselle, hi tindrà el seu reflex.   
D'altra banda, l'aprovació d'aquesta nova estructura no és més que el començament d'un llarg camí a recórrer fins assolir la meta de la total implantació de les noves tècniques comptables i és el més adient sistema de gestió; per tot açò hom crea la comissió per a la implantació del Pla General de Comptabilitat Pública, presidida per l'Interventor General de la Generalitat Valenciana com a responsable per definició legal del Centre Directiu de la Comptabilitat Pública.   
Les activitats d'aquesta comissió s'estendran, no sols als aspectes comptables de la implantació, sinó als de gestió, informàtics, legals i qualssevol altres que, per aquesta, es consideren convenients per assolir les finalitats proposades, fins i tot els de la necessària connexió amb la Comissió d'Informàtica de la Generalitat, per tal de coordinar les actuacions.   
En atenció d'aquests motius, a proposta de la Intervenció General i segons els articles 52.c) de la Llei d'Hisenda Pública de la Generalitat i 35. e) de la Llei de Govern Valencià, he disposat:   
Primer  
Hom aprova l?aplicació del Pla General de Comptabilitat Pública a la Comptabilitat Principal de la Generalitat Valenciana.   
Segon  
A partir de l'1 de gener de 1986, regirà l'estructura pressupostària que, com a Annex, s'aprova en aquesta Ordre, si bé continuarà desplegant la Comptabilitat Principal pel sistema administrativo-pressupostari de partida simple, tradicional en les administracions públiques.   
Tercer  
Paral·lelament i sense cap reflex en la Comptabilitat Principal, la Intervenció General, durant l'exercici de 1986, desplegarà la comptabilitat economico-pressupostària pròpia del Pla General de Comptabilitat Pública, segons l'estructura aprovada, per tal de perfeccionar-la, per a la ràpida aplicació a aquella Comptabilitat.   
Quart  
1. Hom crea la Comissió per a la implantació del Pla General de Comptabilitat Pública, presidida per l'Interventor General de la Generalitat Valenciana, i integrada pels vocals següents:   
-Un representant de cadascuna de les Direccions Generals de Pressupost, Tributs, Economia i Tresoreria General.   
-Tres representants de la Intervenció General de la Generalitat.   
-El Cap del Servei de Mecanització de la Conselleria d'Economia i Hisenda.   
-Dos designats lliurement pel Conseller d'Economia i Hisenda.   
L'Interventor General podrà proposar, en tot moment, al Conseller d'Economia i Hisenda, la designació d'altres vocals, experts en les diverses matèries, l'estudi de les quals haja de realitzar la Comissió.   
2. Correspon a aquesta Comissió la investigació i de totes les matèries que considere convenients per assolir`, tant la implantació del Pla General de Comptabilitat Pública, com les seues formes de gestió, així com l'elaboració de propostes de decisions encaminades a aquesta finalitat.   
3. Durant el període d'implantació hom autoritza l'Interventor General de la Generalitat Valenciana perquè, amb audiència prèvia de la Comissió a la qual es refereix l'apartat u d'aquest article, adopte les mesures que siguen aconsellables per tal d'aconseguir les finalitats proposades, i n'haurà de retre compte al Conseller d'Economia i Hisenda.   
València, 15 d'octubre de 1985.   
EL Conseller d'Economia i Hisenda,  
ANTONIO BIRLANGA I CASANOVA  
Veure annex